Diari Oficial de la Generalitat Valenciana


Sumari del DOGV 8852, del 08-07-2020 (2020/5186)

RESOLUCIÓ de 26 de juny de 2020, de la Presidència de la Generalitat, per la qual s'aprova l'escut de l'entitat local menor de Ballestar (Castelló).
----------------------------------------------------------------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5186


Data del document
:   26-06-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 de juny de 2020, de la Presidència de la Generalitat, per la qual s'aprova l'escut de l'entitat local menor de Ballestar (Castelló).  
 [2020/5186]  
El Ple de la Junta Veïnal de l'entitat local menor de Ballestar, en la sessió del 25 de febrer de 2019, per unanimitat de les persones membres assistents, va prendre l'acord d'aprovar l'escut d'aquesta entitat local menor, de conformitat amb l'informe emés pel Consell Tècnic d'Heràldica i Vexil·lologia, en la sessió de 9 de novembre de 2018.  
  
El Consell Tècnic d'Heràldica i Vexil·lologia, en la sessió d'11 de març de 2020, va emetre dictamen favorable a la proposta d'escut de l'entitat local menor indicada, en el qual es considera que la representació gràfica revisada és correcta i d'acord amb la seua descripció.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per aquests motius, i fent ús de les atribucions conferides per la legislació vigent, resolc:  
  
Aprovar l'escut de l'entitat local menor de Ballestar (Castelló), que queda descrit de la manera següent:  
«Escut quadrilong de punta redona. Truncat. Al primer quarter, d'atzur, un poble de plata, perfilat de sable; al segon quarter, de gules, una mitra abacial d'or, amb flor de lis, acoblada en barra de bàcul del mateix metall, mirant a l'interior».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 26 de juny de 2020.- El president de la Generalitat, p. d. (Resolució 19.07.2019; DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.